b'\n_START_ARTICLE_\nPun\xc4\x8dka v ogledalu\n_START_SECTION_\nVsebina\n_START_PARAGRAPH_\nZgodba se dogaja v 21. stoletju in pripoveduje o treh dekletih, ki se pretirano obremenjujejo s svojim videzom in perfekcijo. \xc5\xbdelijo si biti najlep\xc5\xa1e v vseh pogledih, zato so pripravljene storiti vse, tudi \xc4\x8de to pomeni iti preko sebe in ogroziti lastno \xc5\xbeivljenje._NEWLINE_\xc5\xa0ana je glavna junakinja romana in je normalno 19-letno dekle, ki ji ni uspelo priti na medicinsko fakulteto, na katero si je tako zelo \xc5\xbeelela \xc5\xbee od majhnega. Zato se odlo\xc4\x8di, da se bo za eno leto s prijateljico Majo vpisala na izredni \xc5\xa1tudij prava. Njena tretja prijateljica Beba se z bulimijo spopada \xc5\xbee od 13. leta. Nesamozavestno \xc5\xa0ano popelje v svet bulimije z neprestanimi pripombami o njeni domnevno slabi postavi. \xc5\xa0ana v ogledalu ne vidi ve\xc4\x8d suhe pun\xc4\x8dke, temve\xc4\x8d debelu\xc5\xa1ko, ki ji neprestano govori kako debela je. Strezni jo \xc5\xa1ele smrt prijateljice Bebe, ki je zaradi manekenstva pla\xc4\x8dala visoko ceno.\n_START_SECTION_\nZbirka\n_START_PARAGRAPH_\nKnjiga je iz\xc5\xa1la v zbirki Najhit: zbirka uspe\xc5\xa1nic za najstnike.'